Mesa de concertada: Pressuposts CAIB 2020\nDia 2 de desembre va tenir lloc a la seu de la Conselleria d’Educació la reunió de la mesa de l’ensenyament concertat amb la presència del director general de Planificació i Centres, Antoni Morante.\nEn aquesta mesa, el director general ha presentat les següents dades:\nLa despesa de la partida de l’ensenyament concertat de la CAIB, que inclou nòmines del personal delegat i les despeses de funcionament dels centres concertats, s’incrementarà respecte de l’exercici 2019 uns 2’3 milions d’euros, tot i que els pressupostos generals pateixen una minva de 50 milions d’euros.\nAquest augment de la despesa està destinat a les millores que ja han començat aquest curs 2019-2020 com són la jornada lectiva de 23 hores a la secundària (1’1 milions d’€), nous orientadors a EI i EP (600.000€) (Col·legis 1 línia), acord per a la continuïtat de les jubilacions parcials (172.000€) i increment d’unitats concertades i els docents corresponents (400.000€).\nA causa d’aquest augment de despesa i la minva dels pressuposts generals el director general ha dit que es veuen obligats a la paralització dels acords signats la legislatura passada i que estaven encara en procés, com són:\nEquiparació concertada amb pública sense antiguitat.\nCompliment del darrer tram de reducció a 23 hores lectives per a docents de secundària.\nCalendarització de la Paga de 25 anys referida al VI conveni.\nImplementació de nous sexennis.\nEls presents a la Mesa, tot i reconèixer les millores aconseguides al sector, hem manifestat la nostra protesta per la contundència de les mesures d’estalvi, així com el procediment seguit per part de l’administració, que no havia tornat a convocar aquesta mesa des del mes d’abril.\nDes de l’STEI, hem demanat la possibilitat de calendaritzar un increment del CRIB del PAS, tal com venim demanant a la nostra campanya “Basta de fer equilibris”, vist que el muntant total no és excessiu en relació al pressupost que es maneja per al 2020.\nL’administració ha dit que sí pot reconsiderar el tema del PAS.\nAixí com també reconsiderar la no congelació total de la incorporació de la figura de l’orientador a EI i EP a aquells centres d’una línia que encara no el tenen.\nAntoni Morante s’ha mostrat reticent a signar cap tipus de compromís fins que no es tingui la certesa d’una disponibilitat pressupostària que ara per ara manifesta que no es té.\nLa Conselleria defensa que les millores de la legislatura passada fan que la concertada de la CAIB sigui una de les comunitats que millors condicions té no només sòcio-laborals (jornada lectiva, equiparació retributiva, ...), sinó també de recursos humans (p. ex. la dotació d’orientadors a les etapes d’EI i EP).\nL'STEI recorda l'obligació de dotar de mascaretes al personal dels centres educatius\nNormativa sobre maternitat, paternitat i lactància 2021\nReivindicam l'increment de l'IPC dels anys 2020 i 2021


EL CÀLAM VIATGER: F L A M A R A D A\nPublicat per la MARIA FORS a les 17:43\nCarme Rosanas dilluns, 13 de setembre, 2010\nUna història molt poètica!\nPilar dimarts, 14 de setembre, 2010\nÉs molt difícil prendre la decissió de deixar enrere tot el viscut. Deu ser aquesta la causa que ens fa conformar-nos només amb el somni del que desitgem...Que crua és la realitat de la tornada i haver de desfer en un instant el camí fet.\nHi ha moltes histories dins del teu relat, M. Consol. cada vegada que el llegeixo en trec una.\nMARIA FORS dimarts, 14 de setembre, 2010\nCarme, potser sí que és poètica. En tot cas, va néixer així.\nGràcies, des de Sinera.\nPilar, és veritat que moltes vegades vivim molts sentiments barrejats en una mateixa història o en una sola fugida. Decidir és dur però, tal vegada, ho és molt més acceptar la decisió presa.\nGràcies per les teves paraules. Des de Sinera, una abraçada.\nonatge dimecres, 15 de setembre, 2010\nUn relat per anar destilant... I té una frontera que no saps on comença la ficció i la realitat, o tot plegat és una abraçada de vida...\nMARIA FORS dimecres, 15 de setembre, 2010\nOnatge, potser, com tu dius, és una abraçada de vida tot prenent decisions.\nTambé una abraçada, des de Sinera.


EXIT EN LA QUARTA EDICIÓ DE LA SETMANA DE LA CIÈNCIA A MONS OBSERVANS, ENTRE L'ARQUEOLOGIA I L'ARQUEOMETRIA\n15:34 | 22/05/2022\nLa Dra Anna Gutièrrez-Moreno en un moment de la conferència\nEl diumenge 20 de novembre, coincidint amb la celebració de la Setmana de la Ciència, Mons Observans va organitzar una conferència per presentar els resultats de la recerca arqueològica que els investigadors de l'Institut Català d'Arqueologia Clàssica duen a terme des de l'any 2004 al jaciment.\nLa xerrada, que va començar a les 11 del matí, fou impartida pel Dr. Josep Guitart i les Doctores Esther Rodrigo i Anna Gutiérrez-Moreno i va estar dedicada a l'estudi arqueomètric dels materials constructius recuperats en les diverses campanyes d'excavació de l'assentament.\nEl Dr. Josep Guitart va ser l'encarregat d'obrir la conferència tot destacant el paper cabdal que ha tingut la recerca efectuada al jaciment per estudiar els inicis de la romanització a les terres catalanes. Seguidament, la Dra. Esther Rodrigo va explicar les característiques dels materials constructius objecte d'estudi, els quals es documentaren, principalment, a les terrasses inferiors del jaciment, on es conservava una potència estratigràfica molt àmplia formada pel col·lapse de les estructures de la terrassa superior. L'excavació d'aquests estrats va permetre recuperar evidències de la teulada, amb les teules planes (tegulae) i corbades (imbrices) pròpies de la construcció romana que foren utilitzades per primera vegada a la península ibèrica en jaciments de la mateixa cronologia que Can Tacó (segle II a de C). També es recuperaren restes de les parets caigudes de tovot i les seves decoracions murals de primer estil pompeià així com paviments de morter decorats amb pedres de colors i amb tesel·les blanques que formaven decoracions geomètriques.\nLa Dra. Anna Gutiérrez-Moreno, que actualment treballa com a investigadora a la Universitat de Burdeus, va presentar els resultats de l'estudi arqueomètric de les teules i dels paviments. L'estudi tenia per objectiu determinar la procedència d'aquests materials a fi i efecte d'establir si en la construcció de l'edifici s'utilitzaren productes foranis o bé es fabricaren localment. Amb aquest objectiu es va dur a terme l'anàlisi petrogràfica de les mostres amb un microscopi òptic de llum polaritzada i difracció de raig X. L'anàlisi va permetre determinar l'existència de diverses teules que segons la composició petrogràfica havien estat fabricades localment amb argiles de l'entorn. Aixi mateix, s'identificà una única teula fabricada amb argiles que contenien inclusions de piroxens i vidre volcànic. La comparació amb col·leccions de referència va permetre descartar que l'argila d'aquesta teula procedís de la zona volcànica de la Garrotxa (Olot) o de la Campània (Itàlia) i es va formular com a possible zona d'origen la regió del Laci (Itàlia).\nEn el cas dels paviments l'estudi va ser doble. D'una banda s'analitzaren els morters i, de l'altra, les tessel·les incrustades que formaven la decoració. L'anàlisi dels morters va posar en evidència l'ús de dos àrids elaborats amb ceràmica triturada de producció local juntament a un tercer elaborat amb ceràmica importada que també contenia inclusions de piroxè i vidre volcànic. Pel que fa a les tessel·les, s'analitzaren diverses mostres de les quals, fins aquests moments, ha estat possible identificar-ne una que fou fabricada amb pedra calcària de color blanc procedent de l'àrea d'Empúries.\nA l'espera de dur a terme un estudi més exhaustiu, la Dra. Gutiérrez-Moreno va concloure que en la construcció de l'edifici s'utilitzaren materials constructius importats d'Itàlia al costat d'altres que es fabricaren localment seguint models itàlics. La Dra. Rodrigo va posar de manifest que Can Tacó és un dels primers edificis que utilitza materials i tècniques de construcció típicament itàlics a la península ibèrica i que la troballa d'aquests materials s'ha de posar en relació amb les abundants restes d'àmfores i de vaixella fina de taula procedents de la mateixa península itàlica i de l'illa de Rodes, les quals denoten una presència estable romana en aquest territori.\nEn acabar la conferència es va dur a terme el taller “ciència amb toga” en el qual el públic assistent va poder descobrir amb petits experiments pràctics el funcionament d'alguns dels principals enginys científics de l'antiguitat com la clepsidra, la catapulta o la màquina de vapor d'Heró d'Alexandria. També es va organitzar una visita teatralitzada al recinte arqueològic.\nAquesta ha estat la quarta edició de la Setmana de la Ciència a Mons Observans. La primera es va celebrar l'any 2013 i es va dedicar als enterraments infantils documentats al jaciment. La segona (any 2014) es va centrar en les àmfores d'importació i la tercera (any 2015) en les pintures murals que decoraven les estances de la planta noble de l'edifici. En totes les edicions s'ha gaudit de la participació dels directors científics del projecte (Dr. Josep Guitart i Dra. Esther Rodrigo) i dels especialistes que estan duent a terme els estudis dels materials (el Dr. Emilio Provinciale -paleoantropòleg-, el Dr. César Carreras -arqueòleg especialista en l'estudi de les àmfores-, la Dra. Àfrica Pitarch -arqueòloga especialista en pintura mural- i la Dra. Anna Gutiérrez-Moreno -arqueòloga especialitzada en petrografia-, entre d'altres). L'edició d'enguany va estar presidida pel Regidor-Delegat de l'Ajuntament de Montmeló Lluís Esteban.\nData de modificació: 24/11/2016 15:13:13


Salvament Marítim mantindrà a València el personal de l'helicòpter d'emergències\n10:02 am - Saturday, 15 August 2020\nSalvament Marítim mantindrà a València el personal de l’helicòpter d’emergències\nDiversos col·lectius i institucions havien denunciat que es traslladaria a Palma de Mallorca.\nSalvament Marítim no traslladarà finalment al personal de guàrdia de l’helicòpter d’emergències de la base de Manises a la de Palma de Mallorca, tal com havien denunciat diversos col·lectius i institucions. Açò suposarà que el Ministeri de Foment realitze un “esforç pressupostari” i s’incorpore una altra tripulació a Balears, de manera que les dues bases tindran efectius de guàrdia.\nAixí ho han anunciat este dijous en una roda de premsa de Salvament Marítim per a informar sobre els canvis operatius en el servici en el Mediterrani el delegat del Govern a la Comunitat Valenciana, Juan Carlos Fulgencio, i el director d’operacions de Sasemar, José Luis García.\nGarcía ha explicat que està en vigor un contracte amb l’empresa que presta este servici per a Salvament Marítim i que este acord permet fer “modificacions operatives”. No obstant això, ha asseverat que “en cap moment es va valorar moure l’helicòpter” de València, sinó que es van plantejar mesures relacionades amb el personal.\nEn tot cas, ha defés que tant les unitats marítimes com les aèries de Salvament Marítim presten servici en tota l’àrea del Mediterrani i que el pla inicial “consistia a instal·lar una guàrdia presencial en la base de Palma” en una decisió que “estava absolutament presa i era tècnica i basada en dades objectives”. “S’estima que millorava el temps de resposta en un 70 per cent en la zona en la qual major nombre de desapareguts, morts i emergències hi ha”, ha agregat.\nIgualment, ha valorat que la Comunitat Valenciana “ha sigut i és una de les majors prioritats de Salvament marítim” i ha destacat en este sentit que esta autonomia “compta amb l’únic avió de Salvament Marítim en tot el Mediterrani espanyol”, la qual cosa considera és “prova” de la importància que Sasemar dona a esta comunitat.\nNo obstant això, ha reconegut que “davant les peticions i preguntes” suscitades pel trasllat de personal que es plantejava, “s’han plantejat diferents opcions i alternatives”. Referent a açò, Fulgencio ha insistit que “mai s’ha plantejat portar-se el servici de la base de Manises” i ha denunciat que “hi ha hagut una clara instrumentalització per part de qui podria patir una rebaixa en les seues condicions laborals”.\nINSTRUCCIONS DEL MINISTRE\nPer esta raó, Fulgencio ha apuntat que el ministre de Foment, José Luis Ábalos, li ha traslladat que no vol “entrar en eixa instrumentalització” i li ha donat “instruccions”, de manera que “es faran les adaptacions tècniques necessàries” però en tot cas “se’n va a mantindre en les dues bases el mateix temps de resposta”.\nEsta decisió –ha continuat el delegat– suposarà “un augment de la inversió” que ha justificat que “la defensa del servici públic ha d’estar ací”. Preguntat perquè es deu el canvi de criteri, ha explicat que “si no haguérem estat en els temps que estem no caldria haver valorat eixa resposta tècnica”.\nGarcía ha argumentat que s’ha avançat una decisió “que possiblement s’hauria fet al febrer o al març” i ha valorat l'”esforç pressupostari” de Foment en “un moment complicat”, a causa de la falta de Pressupostos Generals de l’Estat. “La decisió presa era la correcta, però se’n va a garantir una resposta encara millor per l’obstinació del ministre”, ha emfatitzat el delegat del Govern.\nPrevious articleLiam Gallagher, la sorpresa del cartell del FIB\nNext articleParalitzat un desnonament a Castelló a una família amb menors per un retard del lloguer


Un porc (o un truja) no hauria de tenir mai un gos - ELPOLLTV\nBack Estàs aquí:Inici L'ull de poll Un porc (o un truja) no hauria de tenir mai un gos\nDilluns, 16 abril 2018 08:00\nUn porc (o un truja) no hauria de tenir mai un gos Destacats\nL’Arale, la nena animada de la mítica sèrie japonesa El Dr Slump, solia corre amb una cagarada enganxada en un pal, saltant pels marges florits de la Vila del Pingüí. No he conegut ningú, com ella, que en gaudís tant.\nDe cagarades n’hi ha de grosses i petites, de dures i de toves, de llargues i de curtes, de marronoses i de verdoses, i fins i tot de perfectes però totes elles tenen un denominador comú: Fan pudor, emmerden i s’han convertit en un veritable maldecap pels veïns que les han d’esquivar i sobretot pels que algun dia les hem trepitjat.\nLluny de portar sort, la seva textura viscosa penetra a la sola de la sabata complicant la neteja. De res serveix rascar la sola pels panots de la vorera ni per l’herba dels parcs. Si portes espardenyes, l’has cagat i ja les pots llençar. Pel que sembla les sancions econòmiques pels propietaris de gossos no solucionen el problema. Si no els fa mal la butxaca potser caldria plantejar-se altres solucions, com la retirada de custòdia dels animals. Un porc no hauria de poder tenir mai un gos!\nLlegit 8030 vegades\nMés en aquesta categoria: « “Al paso!”\tNeix la cinquena etapa d'El Butlletí »\nQuanta raó Marc!!! Hi ha gent que es incapaç de tenir la responsabilitat de recollir els excrements del seu gos/a.\nS'hauria d'analitzar l'excrement i multar a la seu/va propetari/a més els costos de la gestió.\nSón més porcs els amos que els gossos!


NOU PLE BUIT DE CONTINGUT LOCAL TOT I LA MAJOR DEDICACIÓ DELS REGIDORS : Notícies Cullera Televisió : Televisió Online per internet TELEVISIÓ - 24 Hores Cullera - Actualitat : index\nVÍDEO: El ple de Cullera destina més del 90% del debat a mocions de l'oposició i temes d'àmbit autonòmic i nacional però no local. Tot i l'augment dels problemes entre la ciutadania i l'increment de la dedicació horària i salarial dels regidors del govern, no pareix que esta done els resultats que deuria\nDe nou l'únic punt tractat i que afecta els cullerencs ha estat una nova pujada d'impostos, en este cas de l'aigua.\nCada vegada són més escasos els temes d'àmbit local portats al ple pel govern tot i l'augment dels problemes entre la ciutadania a causa de la crisi econòmica i l'augment de la dedicació dels regidors del govern que no pareix done els resultats que deuria. Crida l'atenció com en altres municipis veïns si porten a cap l'aprovació de mesures locals per ajudar a les famílies i que a Cullera continuen tirant-se de menys.\nL'Excesiva preocupació pels assumptes dels propis partits polítics i les acusacions personals que creixen amb la proximitat de les eleccions municipals, fan perdre el vertader objectiu de les sessions plenàries deixant de costat la resolució dels problemes locals. Una vegada més hem assistit a un ple buït de contingut local, tan necessari pels temps que corren.\nPublicat per Cullera TV el 2014-11-25 20:24:00


RallyClassics | Pàgina Oficial de RallyClassics.org – Marc Martín (TVE): “Quina gran experiència!”\nLa Final de la temporada 2020 de les Porsche Classic Series, que es va celebrar el dissabte 13 de febrer a Parcmotor Castellolí, va comptar amb la participació del presentador Marc Martín en la seva estrena en una prova de Regularitat en circuit.\nMarc Martín és un dels comunicadors més coneguts del món del motor a nivell nacional, amb gairebé dues dècades dedicades a cobrir aquest esport a Televisió Espanyola. Per a aquesta ocasió, en Marc es va posar al volant d’un Porsche 944 del Team Porsche Barcelona. Ell mateix ens explica com li va anar!:\nParticipar a la Final de les Porsche Classic Series va ser una increïble experiència gràcies als amics de Centro Porsche Barcelona, premiat com a millor centre de preparació i manteniment de Porsches clàssics d’Espanya.\nAquestes oportunitats no poden deixar-se passar, és un tren al qual et puges gairebé en marxa. El repte era majúscul: rodar en un circuit tan imponent com el de Castellolí -impressiona pels seus canvis de desnivell… i aquella d’esquerres gairebé parabòlica… BUAHHHH. D’altra banda, el desafiament de ser regular. A veure, pilot “regulín regulán”… això ja ho tinc! Però calia clavar els temps per volta per tractar de no ser últims.\nVaig descobrir que està prohibit portar copilot –a excepció dels entrenaments, amb la meva inseparable Laura Díaz- i tampoc està permès portar rellotges, cronos, mòbils, càmeres esportives que et marquessin l’hora… perquè la gràcia és aquesta, la de calcar els temps per volta a intuïció, per sensacions… tractant de frenar sempre igual de fort i en el mateix lloc.\n“Cal ser molt fi” em deia la gran Mercè Martí, segona al final per darrere de l’intractable Carles Miró, finalment campió de les Porsche Classic Series 2020. Els primers quilòmetres van ser de tanteig i després, a calcular mentalment. Quan portes un cotxe de les característiques del Porsche 944 S2 et fan venir ganes d’estrènyer, de forçar, de portar-lo al màxim, de portar-lo al límit, de “maltractar-lo”. Però si fas això en una volta després has de fer el mateix en les següents, i la tanda durava 50 minuts.\nEl volant el va agafar la Laura per a la segona tanda. Va clavar dues voltes separada per centèsimes. Brutal. Al final, P19 de 36 participants. Objectiu top20 aconseguit. Propera prova? Estigueu atents, perqué això promet…\nLa cita de Parcmotor Castellolí va baixar el teló de la temporada 2020, i va servir per a anunciar el calendari de 2021, que arrencarà a la primavera. Més informació aquí.\nFotos: rafini photo i racing_frames.


(S'ha redirigit des de: Loricífer)\nEls loricífers (Loricifera) constitueixen un petit fílum d'animals marins amb unes trenta-tres espècies conegudes distribuïdes en nou gèneres. Aquest fílum fou descobert l'any 1983 per Reinhardt Kristensen. Els loricífers tenen cap, boca i sistema digestiu així com un conjunt d'esquelets especialitzats en forma de paraigües. No presenten sistema circulatori ni sistema endocrí. Són hermafrodites i probablement ovípars. No hi ha registre fòssil conegut.\nEs pensa que els parents més propers de l'embrancament Loricifera són Kinorhyncha i Priapulida amb els quals constitueixen el tàxon Scalidophora.\nObtingut de «https://ca.wikipedia.org/w/index.php?title=Loricífers&oldid=24826840»\nDarrera modificació: 5 set 2020 a les 22:43\nLa pàgina va ser modificada per darrera vegada el 5 set 2020 a les 22:43.


Pàgina:Obres completes de Narcís Oller VI - La bogeria (1928).djvu/172 - Viquitexts\nPàgina:Obres completes de Narcís Oller VI - La bogeria (1928).djvu/172\nhavia d'inaugurar-se solemnement. Era no sols bonic, sinó verament luxós. En Miquelet, que en el món industrial portava com a nom de batalla el de Rumbós, tenia més lletra menuda que son mestre Fígaro. Havia comprès l'època: sabia com són avui reproductives certes despeses, i no volia perdonar-ne cap. Així, no satisfet d'haver posat un saló com cap altre no n'hi hagués a Espanya, cregué convenient d'armar rebombori en els diaris, i, seguint l'exemple d'altres empreses, resolgué dar un dinar als representants de la premsa, com ara es diu.\nEll i son pare arribaren a Barcelona la nit abans. Ja hem dit que en Daniel no hi havia estat mai, i falta afegir que encara no havia vist cap ciutat d'igual importància. Judiqueu de ses impressions, cent voltes majors que les que experimenta en tals casos una criatura, a la qual manca sempre suficient judici per a fer-se càrrec del valor absolut de les novetats, i coneixement cabal d'allò que té vist per a comparar-ho amb el que veu per primera vegada.\nPocs quilòmetres abans d'arribar ja no sabia en Daniel dar-se compte del que li passava contemplant les llargues rengleres de fanals que unes voltes veia senceres i altres cops trencades, segons les corbes o nivells que el tren travessava. Cap barceloní no ha vist tan gran la ciutat com apareixia als ulls del foraster. El fill d'aquest coadjuvava en gran manera a engrandir aquesta impressió.\n— ¿Veieu, pare, aquella renglera de mà esquerra per on corren llumets de colors? És el passeig de\nObtingut de «https://ca.wikisource.org/w/index.php?title=Pàgina:Obres_completes_de_Narcís_Oller_VI_-_La_bogeria_(1928).djvu/172&oldid=121850»


El català Àlex Pella bat el rècord mundial de la volta al món a vela\nL'ha realitzat en 40 dies, superant en 5 dies l'anterior millor marca\nÀlex Pella bat un nou rècord mundial a vela. | europa press\nLa tripulació de l'IDEC Sport, entre la qual es troba el català Àlex Pella, ha aconseguit completar la volta al món a vela en 40 dies 23 hores 30 minuts i 30 segons, aconseguint el Trofeu Jules Verne i batent el rècord mundial que fins ara posseïa el Banque Populaire V, que era de 45 dies.\nD'aquesta manera, el patró de l'embarcació de 31 metres d'eslora, Francis Joyon, aconsegueix el títol i supera el rècord en cinc dies en el seu tercer intent. Ha comptat amb una de les tripulacions més reduïdes, cinc navegants envers els catorze que van aconseguir l'anterior millor marca. Àlex Pella, Clement Surtel, Bernard Stamm, Gwenole Gahinet i Sebastien Audigane han estat els acompanyants.\nA més, han superat rècords de velocitat, creuant l'oceà Índic en tan sols sis dies, aconseguint 40 nusos, amb una velocitat mitjana de 19,75 nusos, i recorrent 800 milles en un dia. La prova té un recorregut de 30.000 quilòmetres, els quals es realitzen sense escales i sense assistència. La sortida i l'arribada està delimitada per una línia imaginària entre el far Créac'h a l'illa d'Ouessant (França) i el far de Lizard (Regne Unit).\nPer la seva banda, Pella va declarar en el seu compte de Facebook després d'aconseguir la gesta que «ha estat una surfejada planetària increïble» i «una navegada súper intensa de 40 dies». «Ningú ni nosaltres mateixos pensàvem que podríem assolir aquest termini», ha recalcat. «Pensar que és gairebé la meitat del temps imaginat per Jules Verne... La clau va estar al sud, en poder aguantar tant de temps davant la borrasca, si no recordo malament uns onze o dotze dies. Estic realment orgullós dels meus companys, d'haver format part d'un grup tan bo i que Francis confiés des del primer moment en mi per fer això; justament això, batre el rècord de la volta al món», ha afegit.\nFinalment, va destacar que l'IDEC Sport és un «vaixell fantàstic», «que li agrada córrer» i que els ho ha posat fàcil. Ha subratllat, a més, que tots els missatges que han rebut de suport els han ajudat molt «en els moments durs». «Us demano disculpes per no fer-vos més partícips d'aquesta aventura, però és que el ritme a bord ha estat de bojos», ha sentenciat l'esportista.


És possible una candidatura unitària i alternativa a Cornellà? Aquesta és la qüestió que molta gent es pregunta a Cornellà. A l’ombra de processos tan interessants com Guanyem Barcelona o el Procés Constituent i després dels resultats en les eleccions europees que a Cornellà van suposar una nova caiguda de vots del PSC i el creixement d’altres forces de “l’esquerra” com ICV-EUiA, ERC o Podemos, un conjunt de persones i organitzacions de Cornellà han promogut un espai divers per construir una candidatura unitària per les eleccions locals de Maig de 2015.\nEl punt de partida de la proposta va ser una acte públic celebrat el 25 de juny de 2014 promogut i pilotat per la gent de Procés Constituent amb la participació de persones d’ERC, EUiA, Alternativa d’Esquerres (Esquerra Anticapitalista, CUP, i altres) i jo mateix com ICV. El podeu veure sencer a https://www.youtube.com/watch?v=cdQKNKKWK8k#t=85 .\nTot i el que pot semblar en el vídeo, on des del primer moment se’ns convida a marxar, ICV ha mantingut la participació en el procés amb la voluntat de construir una possible candidatura conjunta amb possibilitats de guanyar o almenys de fer que el proper mandat municipal a Cornellà sigui el mandat del canvi.\nICV hem proposat com a inici per fer la candidatura una sèrie de propostes basades en la necessitat de noves Idees i noves maneres de fer política. Hem proposat i seguim proposant:\nPrograma compartit de mínims. Actualitzat i innovador, que es basi en un diagnòstic acurat de com està Cornellà, quins són els seus problemes i què pot fer l’Ajuntament amb les seves competències.\nNom de la candidatura de consens. Es va proposar el nom de Guanyem Cornellà per fer compatible el procés amb Guanyem Barcelona, però va ser descartat pels membres del procés.\nCap de llista de consens. Trobar una persona reconeguda de Cornellà que pogués representar les diferents sensibilitats que participen del procés i que alhora pogués transmetre una imatge de rigor i de canvi.\nPluralitat i representativitat en els primers llocs de la llista. Actualment ICV té 3 regidors/es a l’Ajuntament, EUiA 1, ERC 0, CUP 0, PODEMOS 0, Procés Constituent 0, Equo 0, Desdebaix 0,... per tant proposàvem que entre els 5 primers candidats/es de la llista es tendís a respectar una mica l’actual presència. ICV creiem que almenys 2 dels 5 primers candidats haurien de ser persones proposades per nosaltres.\nRespecte a les respectives assemblees de les organitzacions. Entenem que és absolutament necessària i lloable la militància política i per tant que cal respectar els espais de decisió i debat de cada organització política local.\nL’Assemblea Ciutadana que s’hauria de configurar per donar suport a la candidatura hauria de tenir una funció de punt de trobada, de debat, de construcció de propostes en positiu i no pas una funció de “control” electoral i econòmica de la candidatura, ja que es convertiria en un terreny on els partits i les organitzacions es mesuressin contínuament.\nPolítica de pactes. El PSC no té garantit el vot dels grups d’esquerres, tampoc el nostre, si perden la majoria absoluta. No votarem a cap candidat a l’alcaldia que no assumeixi les bases de la nostra proposta de programa.\nCodi ètic. Assumpció dels candidats/des municipals d’un codi ètic, d’un compromís públic en la gestió i d’exercici d’exemplaritat pública, basat i compatible amb els respectius codis ètics de les organitzacions.\nICV continuem amb les primàries obertes. http://www.iniciativa.cat/cornella/sections/movemcornella\nCal dir que aquest procés unitari i alternatiu té precedents i actors repetits. S’ha intentat en altres moments i sempre ha tingut com a denominador comú la voluntat que el PSC perdés l’alcaldia o almenys la majoria absoluta al consistori. La gran diferència del moment actual, el que pot fer engrescadora una candidatura unitària, és que es donen condicions perquè una candidatura d’esquerres sense el PSC pugui tenir opcions de governar.\nPer mi, qualsevol construcció d’una plataforma política amb possibilitats de ser electoralment competitiva en les eleccions municipals ha de poder aglutinar majoritàriament als 4 grups, o sectors, o actors polítics que avui existeixen a l’esquerra del PSC a Cornellà; el sector de persones de marcat perfil catalanista i independentista (ERC, ANC, Omnium..), el de tradició “psuquera”; (PSUC, PCC, ICV-EUiA), el grup de persones molt alternatives i sempre crítiques amb l’Ajuntament (Desdebaix,CUP,..) , i finalment, un quart grup, més aviat nou, de persones diverses que, cansades del bipartidsme, han “retornat” o s’han interessat per primer cop en la política local.\nDoncs bé, aquest quatre espais polítics i socials són els que hem estat trobant-nos durant mesos a Cornellà. Malauradament, poc a poc aquest procés ha anat perdent plomes. Primer va marxar la gent d’ERC i dels sectors més catalanistes, després diversos ciutadans i ciutadanes que a títol individual s’apropaven al procés i finalment els promotors del Procés i els sectors més alternatius van forçar la marxa tan d’ICV com d’EUiA, quedant així tres quartes parts del actors inicials fora.\nAixí doncs, el que podia ser una candidatura unitària ha quedat configurada, de moment, com una candidatura única de voluntat uniformadora dins dels paraigües nacional de la CUP, em refereixo a Crida Cornellà. Aquest és el paraigües de les candidatures rupturistes promogudes per la CUP i que no han volgut sumar-se als Guanyem bàsicament per la presència d’ICV-EUIA (Crida Sabadell, Crida Barcelona..)\nNo hi haurà candidatura unitària. Hem fracassat TOT/ES en el primer intent, especialment aquells que ho van promoure. Cal una regeneració i una transformació de les maneres de fer de l’Ajuntament i cal modificar la seva agenda de prioritats. Volem que els resultats de les eleccions municipals del maig de 2015 permetin situar al centre de la vida municipal la vida dels seus veïns i veïnes, volem que el relat de l’Ajuntament de Cornellà sigui el dels seus veïns i veïnes, per això no renunciem a poder teixir un programa de mínims compartit per totes les “esquerres” que van començar el procés, i amb al gent que no ha entrat en aquesta candidatura volem teixir una candidatura que vulgui treballar amb rigor per guanyar i governar a Cornellà. Volem seguir treballant per sumar noves idees i noves maneres de fer política. Guanyar a Cornellà no és que uns o altres treguin més vots en les eleccions, és que el vots serveixin perquè guanyi la gent de Cornellà. En seguirem parlant.\nAjuntament en general confluències municipals 2015 primàries obertes


Espai Menut | Nadal de diversió. La Fira d'Oci Infantil i Juvenil de Nadal, Expoentreteniment, Nadalàndia i Burisplay despedixen l'any\nAnimació, tallers, jocs, espectacles, atracciones… Els parcs amb activitats pensades per a públic infantil i familiar tornen un Nadal més, proposant una forma d’oci alternativa per a xiquets i xiquetes en les festes (pots consultar més plans per als Nadal en aquesta guia). Des de la nova iniciativa de la Fira d’Oci Infantil i Juvenil de Nadal a Castelló, amb la seua particular festa de Fi d’Any, fins a la nova proposta de Burisplay a Borriana, passant per la fira Nadalàndia a Vila-real i Expoentreteniment a Almassora, amb el medioambiente com a protagonista. T’apuntes?\nAra ells i elles també podran celebrar la seua particular festa de Cap d’Any, pensada perquè el comiat –i benvinguda- de l’any siga amb tots els luxes. Aquesta és la idea amb la qual parteix la nova iniciativa impulsada a Castelló: la Fira d’Oci Infantil i Juvenil de Nadal, que se celebrarà els dies 2, 3 i 4 de gener, a més de la festa de Cap d’Any el dijous 31, en una Pèrgola que es convertirà en el País de Mai Més… Totes les activitats seran amb entrada gratuïta i amb un horari de 10.30 a 14.00 i de 16.30 a 20.00.\nUna gran festa de Cap d’Any (31 desembre) que començarà a les 11.00 (fins a les 14.00) amb tallers familiars per a fer les vostres pròpies borses de cotilló i que comptarà amb l’home del Nassos per a animar els tallers. Mentres, a les 11.45 tindrà lloc la inauguració de la Fira i a les 12.00 les campanades, seguides d’una gala amb un espectacle a càrrec del grup Canta i Juga, exhibicions de les acadèmies de ball de Castelló i animació amb alguns personatges infantils de la televisió. Un Cap d’any fet a mesura dels més xicotets.\nEl protagonista de la Fira d’Oci Infantil i Juvenil de Nadal (2, 3 i 4 gener) serà el món de Peter, basat en la història de Peter Pa de James Matthew Barrie, amb activitats dirigides per a un públic fins als 16 anys. Una particular País de Mai Més que comptarà amb els protagonistes de la novel·la, a més de diferents referències literàries, i en el qual es donarà a conèixer la història de Peter Pa a través de contacontes (tots els dies a les 11.00), titelles (tots els dies a les 17.00), una obra de teatre (dissabte 2 a les 18.00) i el musical de pirates (dilluns 4 a les 18.00). A més, també hi haurà ball de la Fira (tots els dies a les 12.00 i 18.30), Zumba Kids (diumenge 3 a les 18.00), ludoteca, taller de psicomotricitat i tallers familiars, un àrea tecnològica amb una gimcana virtual, simuladors de Fórmula 1, activitats de realitat augmentada i, com a novetat, Hidryd Play (combinació de jocs tradicionals i noves tecnologies); sense oblidar tampoc una zona exterior amb cotxets de karting.\nEl reciclatge, la sostenibilitat i la consciència mediambiental a través d’espectacles, activitats i tallers i amb el Nadal com l’altra gran protagonista en Expoentreteniment, del 28 al 30 de desembre (d’11.00 a 14.00 i de 16.30 a 20.30) en el Poliesportiu La Garrofera, amb entrada lliure. Tallers esportius, de cuina, disfresses i manualitats, a més de sessions de contacontes i un espectacle que tancarà cada jornada; com l’espectacle familiar El Reciclamàtic a càrrec de Splai Teatre com a fermall d’aquesta edició d’Expoentreteniment el dimecres 30. I tot açò acompanyat de la mascota d’aquesta edició, Arbret; trobaràs més informació sobre les novetats de Expoentreteniment en aquest article.\nTorna a Vila-real el parc d’activitats infantils Nadalàndia, que romandrà actiu fins al 30 de desembre en el Centre de Congressos, Fires i Trobades. Activitats, atraccions, tallers i animació que podran gaudir de 10.00 a 13.00 i de 16.00 a 19.30, amb entrada lliure; castells inflables, tobogans, atraccions mecàniques, tallers infantils, zona de videojocs, zona d’esports, actuacions,… A més, Nadalàndia també celebra les seues campanades amb taronges el dimecres 30 després de l’entrenament amb el Club de Patí El Madrigal (de 17.00 a 18.00; necessari portar patins) i amb un missatger real com a encarregat de tancar aquesta edició.\nZona de jocs esportius en Nadalàndia 2015. Foto: Animatemps Vila-real.\nBurisplay, així es diu la proposta dirigida a públic infantil que proposa Borriana aquest Nadal. Jocs, tallers col·laboratius i solidaritat com a eix central; valors que es desenvoluparan mentre els més xicotets es diverteixen. Una de les grans novetats d’aquesta edició de Burisplay és la d’apostar per activitats i tallers que incentiven la seua creativitat i criden a la participació i col·laboració, deixant a un costat els jocs inflables. I, com? A través de tallers, com el de cuina, impulsat per Educachef, de maquillatge i manualitats, jocs i animacions. A més de diferents accions que es duran a terme al costat de Creu Roja i Càrites (donació de joguets). Burisplay romandrà actiu del 28 al 30 de desembre de 10.00 a 14.00 i de 16.00 a 19.30, amb entrada lliure.\n_foto de portada Nadalàndia 2015, per Animatemps\nAquesta entrada va ser postejada en Animació infantil, Espectacles, Festes, Per edats, Tots els públics i etiquetada com Burisplay, Expoentreteniment, Fira d'Oci Infantil i Juvenil de Nadal, Nadalàndia, ocio Navidad, parques infantiles Navidad per Asun Perez. Bookmark the permalink.


LLIBERTATS: (Maragall dimissió) El difícil repte de trobar una feina per a una persona amb discapacitat\n(Maragall dimissió) El difícil repte de trobar una feina per a una persona amb discapacitat\nPer contractació ordinària, en centres especials d'ocupació o per compte aliè; són algunes de les vies perquè persones amb discapacitat trobin feina. A l’Estat, dos de cada tres empreses incompleixen el percentatge que dicta la llei.\nNomés durant els cinc primers mesos d'aquest any, la fundació ONCE ha creat més de 1.800 llocs de treball per a persones amb discapacitat a tot Espanya. A Mallorca, a través d'un centre especial d'ocupació del Grup Sifu, altres 45 persones amb diverses discapacitats s'acaben d'incorporar a la plantilla d'una empresa constructora de la zona. I fa uns dies, la confederació d'organitzacions Feaps explicava que més de 500 persones amb discapacitat intel·lectual van aconseguir una feina a Andalusia mitjançant el servei de mediació de l'entitat.\nLa contractació directa per part de l'empresari, la mediació dels centres especials d'ocupació i el compte aliè són les principals maneres per les quals les persones amb algun tipus de discapacitat poden accedir a una ocupació.\nCentre especial d'ocupació. És una empresa d'economia social que promou la inclusió laboral de persones amb discapacitat. La seva estructura s'assembla a la d'una empresa ordinària i la seva plantilla ha de formar-se amb un mínim del 70% de treballadors amb discapacitat.\nAquesta varietat de propostes pot dur a la conclusió que trobar feina no és molt difícil per a una persona amb discapacitat i més encara si a més compten amb la LISMI, la Llei d'Integració Social de Minusvàlids que des de fa més de vint anys obliga les empreses amb més de 50 empleats a reservar el 2% dels llocs de treball, com a mínim, a persones amb discapacitat. Però res més lluny de la realitat.\nCom explica el Grup Sifu, un centre especial d'ocupació que dóna feina a 2.000 persones amb discapacitat, la contractació de persones amb discapacitat a l'Estat espanyol viu una “situació molt precària”. En aquests moments, de fet, hi ha 500.000 persones que malgrat la seva discapacitat podrien treballar però no ho fan perquè no tenen l'oportunitat, afegeixen des del Comitè Espanyol de Representants de Persones amb Discapacitat (CERMI).\nEn opinió del Grup Sifu, “la integració de les persones amb discapacitat en el món laboral és un dels principals reptes que es planteja actualment la societat espanyola. Un 9% de la població té algun tipus de discapacitat i gairebé set de cada deu discapacitats pertanyents a la població activa estan en atur”, diu.\nUna de les principals causes d'aquesta situació és que dues de cada tres empreses espanyoles no compleix el percentatge obligatori del 2% que la Lismi obliga a reservar per a persones amb discapacitat. La dada la donava fa uns dies el II Observatori sobre Empresa i Discapacitat 2006 (pdf) realitzat pel grup Sifu, que alerta que tot i que el 96% dels empresaris admet conèixer la normativa només el 32% la compleix.\n“Amb el compliment de la llei donaríem un pas qualitatiu i quantitatiu molt important en la inserció sociolaboral del col·lectiu”, assenyala l'entitat. En l'actualitat, i segons dades de l'Observatori sobre Empresa i Discapacitat, la població discapacitada representa l’1,1% de les plantilles de les empreses. Des del món empresarial, en canvi, responen que troben “moltes dificultats en el camí” per complir la Lismi i diuen que encara hi ha “por que el candidat no compleixi el perfil requerit en la vacant”. Més de la meitat afirma que tenen dificultats per trobar aquest tipus de personal i només el 12% diu tenir poca informació, destaquen des de l'Observatori.\nPer canviar la situació, des d'entitats com Grup Sifu aposten per “crear canals de comunicació entre les empreses que no saben com trobar persones amb discapacitat i aquestes persones que tenen veritables problemes per integrar-se laboralment”. Una possible via són, per exemple, els centres especials d'ocupació, coneguts per les empreses però que en aquests moments només representen el 9,1% dels serveis contractats per les companyies.\nEn aquest context, les organitzacions demanen més implicació al Govern. Segons el CERMI, l'administració central pot millorar l'accés a l'ocupació de les persones amb discapacitat a través del Projecte de Llei de Contractes del Sector Públic, que ja ha estat aprovat pel Congrés.\nAquest text, diu el CERMI, recull “de forma molt insuficient els aspectes socials que poden afavorir des de la contractació pública al sector de la discapacitat” i “ignora les demandes fonamentals de la discapacitat”, ja que no impedeix a les empreses que no compleixin la quota del 2% presentar-se a licitacions públiques, ni estableix com a condició a les empreses reservar un percentatge dels contractes a centres especials d'ocupació, entre d’altres.\nParticipa en el Concurs de Reportatges Fotogràfics de Feaps enviant fotografies que mostrin la integració en la societat de les persones amb discapacitat intel·lectual.\nPortal Discapnet sobre discapacitat\nLlegeix altres notícies sobre discapacitat publicades a Canal Solidari\nPublicat per Moisès Rial Medina a 3:07 a. m.


27 mayo 2022 12:57 | Actualizado a 27 mayo 2022 13:00\nEl Pi Rodó es converteix en un símbol d’homenatge a la lluita feminista. El conegut arbre centenari ha estat el lloc escollit per l’Ajuntament de Cambrils per col·locar una placa commemorativa del Dia Internacional de les Dones amb el lema “Sense dones no hi ha vida”.\nEl Pi rodó s’ha considerat l’element més adient perquè representa una icona natural al municipi. Es una espècie autòctona, acollidora de vida, adaptada al seu medi, amb un arrelament ferm i resilient a les inclemències meteorològiques. Les característiques bio ambientals d’aquest arbre són coincidents metafòricament amb els valors de la lluita de les dones pels seus drets al llarg de la història: fortalesa, convicció, resiliència i sororitat.\nEl pi pinyoner (pinus pinea) està situat al passeig marítim, davant de la platja Prat d’en Forès, i ha estat declarat d’Interès Local i Comarcal i arbre monumental, en base a la seva significació històrica, a l’edat, a les mides excepcionals dins a la seva espècie, i al fet que ha esdevingut un símbol d’identitat col·lectiva del municipi.


IB3N | Cort suspèn la festa de l'Estendard\nIB3 Notícies > societat > Cort suspèn la festa de l’Estendard\nCort suspèn la festa de l’Estendard\nEl lliurament de les Medalles de la Ciutat s'ajornen fins que la situació sanitària ho permeti\nL’Ajuntament de Palma suspèn enguany els actes presencials de la festa de l’Estendard per mor de la situació sanitària. Tot i així, el consistori palmesà ha dit que dia 31 de desembre engalanarà la balconada de Cort per commemorar la festa. El pregó de l’Estendard, que se sol fer el dia 29 es manté, però canviarà el format. Enguany s’haurà de seguir pel canal de Youtube de l’Ajuntament, i el farà l’escriptor Sebastià Alzamora, tal com estava previst. La coorporació municipal també ha decidit suspendre el lliurament de les Medalles d’Or de la Ciutat, la Cavalcada dels Reis, i l’ofrena floral de dia 30 al Rei en Jaume.


El rap gratinat de la meva cosina Núria – XarcuteriaSilvia.cat\nPàgina inicial/Segon Plat/El rap gratinat de la meva cosina Núria\n– 2 cuetes de rap petites o una gran, nosaltres vam escollir rap, però també quedarà molt bo, amb lluç, bacallà o mero\n– 8 cullerades de salsa de tomàquet (que ja tenim preparada, o n’improvisem una de senzilla)\n– 150gr de formatge per gratinar, jo he posat l´emmental francès.\n– 1 cullerada d’oli d’oliva, sal i pebre blanc.\nTornem a la cuina, aquesta vegada amb la recepta que vaig elaborar amb la meva cosina, la Núria. I us he de confessar que té una cuina espectacular, espaiosa i amb unes vistes a la natura! S’hi respira pau i tranquil·litat.\nUmmmmm… quin gust cuinar amb ella!\nGaudim un munt, ens passen les hores entre cassoles, plats i ingredients molt saborosos, i evidentment amb bona companyia, compartint vida, que vol dir que, com que ens veiem tan poc, quan ho fem ens exprimim! Aquesta és una recepta d’aquelles tan fàcils i tan profitoses. Quan fa aquest temps, el què vols és gaudir de plats, que t’ocupin poc temps a la cuina.\nCom ja us he dit, en aquest cas el vam fer amb rap, però també quedarà bo amb qualsevol altre peix blanc que no tingui gaire espines. Els passos són bastant senzills.\nDins la safata del forn, o dins d’una safata de vidre posem la cullerada d’oli d’oliva, els talls de rap, salpebrem, una cullerada generosa de salsa de tomàquet per damunt de cada tall i el polsim de formatge rallat…..i cap al forn\nHeu d’anar vigilant fins aconseguir el punt de gratinat del peix, el forn ha d’estar engegat, dat i baix, i aproximadament jo calculo uns 10 minuts.\nPer acompanyar, hi va molt bé o bé una mica d’arròs blanc, o unes patates cuites, o unes patates rosses, o una bona amanida, que es el que més ve de gust a l’estiu.\nUna frase que diuen a un anunci i m’identifica molt és aquesta: “tot depèn de com i el com depèn de tu”. Has de gaudir amb el plat que t’agrada a tu, no amb el plat que t’imposen.


La cultura de pau i l’aigua premis Memorial Joan Gomis 2020 — FundiPau\nLa cultura de pau i l’aigua com a bé comú, protagonistes del Memorial Joan Gomis\nL’obra periodística premiada ha estat “Teixint fils d’emocions”, un documental realitzat per l’associació Periodisme Fora de Quadre, en el marc d’una iniciativa impulsada per l’Escola Cultura de Pau de la UAB, sobre un projecte dut a terme a l’Escola Ciutat Comtal amb l’objectiu de construir una comunitat educativa de pau.\nEn la modalitat de trajectòria, el jurat ha reconegut “Sed de agua, sed de vida”, una iniciativa de Jairo Marcos i Mª Ángeles Fernández, que fa servir l’aigua com element transversal per abordar problemàtiques socials motivades per aquest bé universal.\nEl lliurament del premi, que inicialment s’havia de fer aquest novembre, està previst que dugui a terme, de manera presencial, la primavera que ve, si la situació sanitària ho permet.\nPremi a l’obra periodística\nLa XV edició del Memorial Joan Gomis ha premiat l’obra audiovisual “Teixint fils d’emocions”, un documental de l’Associació Periodisme Fora de Quadre, que s’emmarca dins del projecte “Barcelona conviu. Pràctiques de cultura de pau”, de l’Escola Cultura de Pau de la UAB. La iniciativa es desenvolupa a l’escola Ciutat Comtal, al barri de Vallbona, on conviuen diferents cultures. El Memorial considera important parlar de cultura de pau des de la infància a les escoles, en contextos locals com el nostre, on no existeixen conflictes armats però sí problemàtiques socials profundes que, d’una manera o altra, es relacionen amb la violència i l’odi. És una iniciativa amb la voluntat de construir relacions respectuoses i d’ajuda mútua, cooperant i involucrant professors, pares i alumnes. És un projecte pilot que demostra haver millorat la convivència al barri. Els nens i nenes són el futur i és important que, des de la infància, desenvolupin un esperit crític que els permeti crear societats justes i equitatives.\nEn trajectòria periodística ha estat premiat “Sed de agua, sed de vida”, projecte de Jairo Marcos i Mª Ángeles Fernández, una aposta original i ambiciosa que ha recorregut més de 12 països amb l’aigual com a eix transversal. Els seus reportatges tracten problemàtiques socials i vulneracions de drets motivades per aquest bé comú. Com citen els autors: “sense aigua no es pot viure i l’aigua pot provocar la més terrible de les morts”. El Memorial considera que reivindicar l’aigua com a bé comú i un dret humà és una revolució necessària.\n• “Teixint fils d’emocions”: https://vimeo.com/347331578\n• “Sed de agua, sed de vida”: http://www.desplazados.org/proyectos/sed-de-agua-sed-de-vida/


Es busquen donesTech — Recursos i serveis per a la Igualtat d'Oportunitats a la UPC — UPC. Universitat Politècnica de Catalunya BarcelonaTech. Cerca\nM2m. Es busquen donesTech\nComparteix Aprofita les experiències profesionals i personals de dones que han destacat en el seu àmbit professional, potenciant el lideratge, l'apoderament i la capacitació de les dones. Què és el programa M2m UPC?\nÉs un programa de mentoria que desenvolupa la UPC. La mentoria és una relació de desenvolupament personal en la qual una persona més experimentada recolza altre persona amb menys experiència o coneixement.\nM2m s’emmarca dins del Pla d'igualtat de la UPC, i pretén fomentar el desenvolupament professional i el creixement personal de les dones tecnòlogues en l’àmbit acadèmic i empresarial.\nEl programa M2m UPC es focalitza en el treball de la parella M i m: M (mentora: dona que ja ha desenvolupat una carrera professional acadèmica o empresarial) i m (mentorada: dona estudiant UPC o recent titulada UPC). El programa facilita espais de trobada conjunts i activitats per fer xarxa.\nVols formar part del Programa de mentoria M2m?\nSi ets dona recent titulada UPC o estudiant UPC de grau, màster i/o doctorat UPC, i tens per objectiu desenvolupar la teva carrera professional en els àmbits acadèmic o empresarial, pots formar part del programa M2m UPC.\nPotenciant l'apoderament posant en valor habilitats i competències transversals.\nAprofitant l'experiència de dones que ja han desenvolupat la seva carrera professional (role models).\nFent xarxa entre les dones participants M2m: estudiantes, investigadores, empresàries i directives.\nFins a finals de setembre 2016Inscriu-te, tot omplint el formulari que inclou: dades personals, carta de motivació i l'adjunció del teu CV.Formulari d'inscripció\nEl 19 d'octubre 2016, horari de tarda\nLes coordinadores M2m UPC contactaran amb tu per explicar-te M2m i conèixer les teves expectatives i compromís amb el programa.\nA partir del 20 d'octubre 2016\nUna vegada acabades les entrevistes es seleccionaran les candidates.\nXarxa de mentoria M2m\nVicerectorat d'Ordenació AcadèmicaGabinet de Sostenibilitat i d'Igualtat d'Oportunitats (GSIO)UPC Alumni. Club de Dones PolitècniquesAmb el suport de:Institut de Ciències de l'EducacióEscola de Doctorat\nProjecte "Sostre de Vidre"\nProjecte "+Noies TIC"\nProjecte "Reforma horària"\nProjecte "Xarxes i mentories"


DIMECRES DE CENDRA - Parròquia de Centelles DIMECRES DE CENDRA\nInici » DIMECRES DE CENDRA\nENGUANY, EN LES CIRCUMSTANCIES PRESENTS, S’HAURÀ DE MODIFICAR LLEUGERAMENT EL RITU DE LA IMPOSICIÓ DE LA CENDRA\nComencem la Quaresma amb el Dimecres de cendra i la imposició de la mateixa que aquest any seguirà un ritus una mica diferent a causa de les mesures sanitàries que hem de tenir en compte.\nLa Congregació per al Culte Diví i la Disciplina dels Sagraments ha publicat aquesta:\n“Pronunciada l’oració de benedicció de les cendres i després d’aspergir-les, sense dir res, amb l’aigua beneïda, el prevere es dirigirà als presents, dient una sola vegada i per a tots els fidels la fórmula del Missal Romà: “Convertiu-vos i creieu en l’Evangeli”.. Després, el prevere es netejarà les mans i es posarà la mascareta per protegir-se el nas i la boca. Posteriorment, imposarà la cendra a aquells que s’acostin a ell o, si és oportú, s’acostarà als fidels que estan drets, romanent al seu lloc. Així mateix, el prevere prendrà la cendra i la deixarà caure sobre el cap de cada un, sense dir res”.\nAprofitem aquesta celebració per disposar-nos a encetar aquest camí quaresmal que ens porti a la Pasqua amb una Vida nova, reflectida també en un millor benestar social, més salut i una relacions interpersonals més properes. Tant de bo!


Càmeres corporals policials/\nMarc legal i característiques dels dispositius\nEn aplicació la Llei Orgànica 4/1997, de 4 d’agost, per la que es regula la utilització de videocàmeres pels cossos i forces de seguretat en llocs públics, i del Decret 134/1999, de 18 de maig, de regulació de la videovigilància per part de la policia de la Generalitat i de les policies locals de Catalunya, el Departament d’Interior de la Generalitat de Catalunya ha autoritzat l’ús, així com el protocol que el regula, de càmeres corporals policials per part de la Guàrdia Urbana. Aquesta autorització ha de ser renovada amb periodicitat anual.\nPodran operar aquestes càmeres els funcionaris de policia que hagin rebut la formació específica.\nLess càmeres, que són de petites dimensions, aniran subjectes al pit, cosa que permetrà reproduir de manera molt fidel l’actuació des de la perspectiva del/la policia actuant. Enregistren de manera simultània imatge i so, tenen una autonomia de més de 12 hores, el seu camp de visió horitzontal és de 141°, el vertical de 83° i per operar precisen molt poca llum.\nSupòsits que habiliten l’ús de la CCP\nLa Guàrdia Urbana podrà enregistrar imatges i sons amb les CCP en els següents supòsits:\nQuan es produeixin delictes flagrants.\nEn situacions que per la utilització d’armes de foc, armes blanques o d’altres objectes punxants, contundents o tallants, es posi en risc la vida o la integritat física de terceres persones o dels agents de policia que hi intervenen.\nQuan una persona posi en risc la seva vida o integritat física amb temptatives de suïcidi, autòlisis o d’altres comportaments de risc extrem que a judici dels agents actuants, en el supòsit que no deposi la seva actitud, poden comportar conseqüències greus per a la integritat física de la persona implicada.\nQuan calgui reduir o detenir a una persona amb comportaments hostils envers la dotació policial o cap a terceres persones, en que s’hagi produït una agressió o sigui previsible que aquesta es produeixi.\nEn el supòsit de desordres públics o accions tumultuàries, en les quals no sigui possible procedir a la detenció o identificació de persones.\nEn situacions en què s’hagi d’actuar per evitar danys a les coses.\nAltres situacions en què, per la gravetat o circumstàncies de risc, sigui recomanable l'ús del dispositiu.\nSi les circumstàncies així ho permeten abans de procedir a accionar el dispositiu la Guàrdia Urbana avisarà de manera clara a la persona o persones implicades en la intervenció policial que es procediran a gravar imatges i sons. L’enregistrament d’imatges i sons es mantindrà fins que l’actuació policial hagi finalitzat.\nSupòsits que limiten o prohibeixen l’ús de la CCP\nLa utilització de càmeres mòbils per gravar l’entrada dels habitatges solament serà justificable quan calgui prevenir la comissió de delictes o infraccions administratives en relació amb la seguretat pública, amb la finalitat d’assegurar la convivència ciutadana, l’eradicació de la violència i la utilització pacífica de les vies i els espais públics.\nNo es podran utilitzar les CCP amb la finalitat d’observar la intimitat de les persones o de captar les converses que aquestes mantinguin privadament als llocs públics susceptibles de gravació, llevat que hi hagi una autorització judicial.\nSeguretat dels enregistraments i obligació de reserva\nLa càmera i el seu programari incorporen uns sistemes de seguretat que impossibiliten que l’operador realitzi cap manipulació de les imatges ni pugui procedir al seu esborrat.\nEs dataran les gravacions, de tal manera que el dia i l’hora en què han estat realitzades quedi incorporada al suport original.\nEls responsables de la custòdia de les gravacions i totes les persones que hi hagin tingut accés estan obligats a guardar reserva sobre aquestes. Ningú no podrà realitzar cap classe de manipulació dels suports originals de les gravacions que alteri les imatges i els sons recollits.\nDestí dels enregistraments\nLes imatges obtingudes seran destruïdes en el termini màxim d’un mes, llevat de dos supòsits:\nHaver-se enregistrat fets que puguin ser perseguits penalment. El responsable de la custòdia de les gravacions de manera immediata i, en tot cas, en el termini màxim de 72 hores haurà de lliurar-les a l’autoritat judicial.\nAixí mateix, el responsable de la custòdia de les gravacions lliurarà a l’autoritat administrativa competent, de manera immediata, i en tot cas en el termini màxim de setanta-dues hores, les gravacions que puguin constituir una infracció administrativa greu o molt greu de la seguretat pública.\nDe manera immediata i en tot cas en el termini màxim de 72 hores, la Guàrdia Urbana donarà compte dels enregistraments realitzats a la Comissió de Control dels Dispositius de Videovigilància de Catalunya i a la Direcció General de d’Administració de la Seguretat del Departament d’Interior.\nEls suports originals de les gravacions i les seves còpies, si s’escau, no podran ser cedits a tercers, inclosos altres serveis administratius i entitats públiques, ni examinats ni consultats per ningú, llevat dels casos que preveu el Decret 134/1999, de 18 de maig, de regulació de la videovigilància per part de la policia de la Generalitat i de les policies locals de Catalunya.\nPer a sol·licitar l’accés a les gravacions fetes per dispositius fixos o equips mòbils, en les quals la persona interessada presumeixi raonablement que hi figura, i a sol·licitar la cancel·lació de les imatges i veu corresponents, cal presentar escrit de manera telemàtica en el portal web municipal o bé de manera presencial a l’Oficina Municipal d'Atenció al Ciutadà (OMAC) de l’Ajuntament de Figueres.


Giada Castellammare del Golfo Itàlia - Ofertes d'hotels amb els MILLORS DESCOMPTES EN LÍNIA\nTant si es tracta d'un viatge de plaer com si és de negocis, Giada és una elecció d'allotjament magnífica quan visiten Castellammare del Golfo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGiada ofereix un servei impecable i compleix amb totes les exigències dels més experimentats viatgers. L'hotel ofereix habitació familiar per garantir el més gran comfort possible als seus clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Giada és un lloc ideal d'estada pels viatgers que busquin encant, comfort i facilitat a Castellammare del Golfo.


Suport a les famílies: llibres, estudis no obligatoris, abonaments de piscina, monoparentals - Ajuntament de Castellví de Rosanes\nSuport a les famílies: llibres,…\nSol·licituds del 2 de setembre al 31 d'octubre del 2020\nEn aquest apartat trobaràs informació general, les bases de cada convocatòria i el formulari de sol·licitud. El formulari i la documentació adjunta els pots lliurar presencialment a l’Ajuntament en horari d’atenció al públic, a l’oficina d’atenció administrativa del Centre Cívic de Can Sunyer i Valldaina (dt de 18 a 21h) o bé adjuntar-los a una instància genèrica electrònica (fer servir navegador Mozilla Firefox per a millor adjunció de documents).\nLlibres de text i material didàctic\nA les ajudes hi podran optar els i les escolars empadronats/ades a Castellví de Rosanes que hagin nascut entre 2004 i 2017 i que cursin estudis d’educació infantil de segon cicle, primària i ESO en centres públics o sostinguts amb fons públics. Les ajudes s’atorgaran en funció del nivell de renda de les famílies –tal com ja es fa amb altres suports, com la beca d’estudis no obligatoris- i podran oscil·lar entre 30 i 150 euros, en funció de la situació familiar.\nBases de les ajudes per a llibres de text i material didàctic (llegiu-les bé abans de fer la sol·licitud)\nFormulari de sol·licitud (per omplir i lliurar presencialment o bé adjunt a instància electrònica)\nAjudes abonaments piscina d'estiu\nEstà adreçat a veïns i veïnes de Castellví de Rosanes que hagin comprat abonaments individuals o familiars de piscina d’estiu en equipaments públics dels municipis limítrofs amb Castellví. Els ajuts són del 50% de la despesa efectuada, amb un màxim de 40 euros per abonament. L’ajuda s’ofereix pel fet que Castellví no disposa ara mateix d’aquest servei.\nBases de les ajudes per a abonaments de piscina d’estiu 2020 (llegiu-les bé abans de fer la sol·licitud)\nBeques estudis no obligatoris\nHi podran optar nois i noies nascuts entre el 1990 i el 2004 (inclosos) que estudiïn batxillerat, cicles formatius, ensenyaments artístics professionals, ensenyaments esportius, d’idiomes, cursos d’accés a la formació professional o estudis universitaris, entre d’altres, el curs 2020-2021.\nS’atorguen ajudes tant per a transport i per a les despeses dels estudis. Consulteu-ne els detalls i els llindars famliliars de renda per accedir als ajuts a les bases.\nBases de les beques d’estudis no obligatoris 2020-2021 (llegiu-les bé abans de fer la sol·licitud)\nSubvencions famílies monoparentals\nAdreçades a famílies empadronades a Castellví de Rosanes amb títol de família monoparental vigent. Les persones sol·licitants han de ser propietàries, copropietàries o titulars d’un contracte d’arrendament de l’habitatge pel qual se sol·licita la subvenció.\nL’ajuda està condicionada al nivell d’ignressos de la unitat familiar i es pot destinar a despeses com aigua, gas, electricitat, altres d’aquests serveis i rebuts d’hipoteca o lloguer.\nConsulteu els detalls concrets a les bases.\nBases de les subvencions a famílies monoparantals (llegiu-les bé abans de fer la sol·licitud)\nSol·licitud de transferència bancària per a subvencions de l’Ajuntament (per omplir i lliurar presencialment o bé adjunt a instància electrònica)\nDecrets de convocatòria\nAjudes de llibres de text i material didàctic\nAjudes d’abonament de piscina d’estiu\nSubvencions famílies monoparentals despeses de l’habitatge\nBeques estudis no obligatoris -convocatòria i terminis 2020-\nAnteriorPrevious post:L’Ajuntament demana al veïnat que reforci la prevenció per l’increment de casos de COVID-19 a l’àmbit sanitari Martorell ruralSegüentNext post:Les ajudes per a llibres, estudis no obligatoris, famílies monoparentals i abonaments de piscina es podran demanar a partir del 2 de setembre


© Dones amb drets\nNomés fa trenta-vuit anys que es van equiparar els drets d’homes i dones a l’administració dels guanys. Encara que el 1975 es va eliminar la llicència marital perquè la dona pogués adquirir o vendre béns o drets, respecte dels guanys continuava necessitant el “consentiment” del marit fins al 1981. La Constitució del 78 va certificar la igualtat. Des d’aleshores, i molt especialment en els últims quinze o vint anys, la dona ha vingut lluitant per al reconeixement ple de la igualtat de drets, és a dir, perquè els drets siguin reals i no només nominals i per escurçar la bretxa que separa homes i dones en gairebé tot. Fem lleis plenes de bons desitjos però que en la majoria dels casos o no tenen partida pressupostària per fer-la realitat o, simplement, només es pretén el gest.\nNo fan falta noves lleis, sinó que es compleixin.\nPerò aquesta vegada va seriosament. Les dones, que són més del 50 per cent de la població, s’ho estan prenent seriosament no només sortint al carrer sinó alçant la veu. “El que no es visibilitza no existeix”, es deia en aquesta trobada. Hi ha un compromís que transcendeix l’edat, les ideologies i les classes socials. I comença a haver-hi una no sé si majoria d’homes que també considera que aquest afany per la igualtat és imprescindible. És cert que hi continua havent moltes barreres mentals i molta història que és difícil d’eliminar. Com deia Mabel Lozano, “el dia en què hi hagi tantes dones inútils en llocs de govern com homes inútils, haurem conquerit la igualtat”.\nI és veritat. El dia que hi hagi un veritable repartiment de càrregues entre homes i dones a la llar, possibilitats reals de conciliació, mesures perquè les dones que volen ser mares puguin fer-ho sense renunciar a la seua carrera professional, horaris racionals que permetin als dos membres de la parella compartir-ho tot, començarà a ser possible la igualtat.\nNo sóc partidari de les quotes sinó del mèrit, però estan ajudant que el canvi sigui més ràpid, més efectiu. I encara en queden molts per conquerir. Les carreres científiques i tecnològiques per exemple: la clau de tot està en l’educació i en la família, on encara hi ha molts rastres masclistes.


Som experts en manteniment de tot tipus d’instal·lacions. Hi aportem els coneixements i l’experiència que ens permeten oferir.\nTranquil·litat. Fem les visites periòdiques per complir sempre les normatives vigents.\nConfiança. Tenim un equip de professionals qualificats\nServei. Establim contractes de manteniment a mida, amb un servei àgil les 24 hores del dia i els 365 dies l’any.\nInformació. Entreguem al client tota la informació sobre la seva instal·lació (accions fetes i documentació corresponent)\nInnovació. Treballem constantment per aportar solucions que permetin una millora contínua\nUna vegada feta la instal·lació, és bàsic no descuidar-la. Un bon manteniment...\npermet allargar la vida útil de la instal·lació\nmantenir un consum raonable\nevitar avaries previsibles\nUn manteniment preventiu apropiat permet evitar manteniments correctius!\nGestionem la salut de la teva instal·lació!\nMantenim instal·lacions d'empreses, particulars, comunitats de propietaris. Un bon manteniment permet un important estalvi tant d'energia com de recursos econòmics. Si voleu oblidar-vos del manteniment i estar tranquils, us podem fer una anàlisi actual de la instal·lació i proposar-vos diferents mesures.\nSovint, un cop feta la instal·lació domòtica s'acaba la relació comercial o, fins i tot, es desconeix quina empresa l'ha fet i, per tant, no hi ha cap responsable de manteniment. Aquests complexos sistemes de control necessiten un manteniment per allargar-ne la vida útil. Us oferim la possibilitat de fer-lo, encara que no ens hàgim responsabilitzat de la instal·lació inicial.\nLa calç, l'envelliment per l'ús, l'obstrucció per petits objectes... obliguen a fer un manteniment de totes les instal·lacions relacionades amb l'aigua, tant a l'empresa com a la llar. Podem arreglar-vos des d'un vàter que vessa, fins a una canonada embossada, passant per degoteigs a les aixetes, problemes amb l'escalfador, amb el desguàs...\nCal tenir cura de les instal·lacions elèctriques ja que l'envelliment pot provocar curtcircuits amb importants conseqüències. Us oferim diferents opcions de manteniment, sempre amb l'objectiu que tingueu la instal·lació en bon estat i a ple rendiment.\nTreballem per mantenir sempre en perfecte estat el sistema de ventilació, ja que és vital perquè l'aire que es respiri sigui sempre de la màxima qualitat.\nLes calderes de biomassa, les plaques solars, els sistemes de cogeneració... sigui quin sigui el sistema que tingueu instal·lat, necessita un manteniment adequat per seguir funcionant amb normalitat i, sobretot, per complir la seva missió de donar un màxim servei amb un mínim consum.\nContra incendis i detecció\nDisposar d'unes bones instal·lacions de protecció contra incendis permeten garantir uns alts nivells de seguretat i, per tant, contribueixen a evitar que es faci foc o a reduir-ne les conseqüències en cas que el foc comenci.\nRevisar anualment tot el sistema de depuració, filtració... i implantar mesures contra els fongs són dos dels serveis que us oferim en el món de les piscines, ja siguin públiques o privades.\nCalefacció i refrigeració industrial\nGarantim l'estabilitat i la continuïtat de les instal·lacions per evitar que tinguin un mal rendiment i això afecti les condicions de treball i, per tant, se'n vegi afectada la productivitat de la planta.


La jornada virtual de portes obertes del Campus Manresa rep la visita de 300 persones - Regió7 :: El Diari de la Catalunya Central\nLa jornada virtual de portes obertes del Campus Manresa rep la visita de 300 persones\nUna setantena d'estudiants francesos s'interessen pels estudis que imparteix la FUB-UManresa\nredacció | manresa 16.05.2020 | 17:07\nImatge de la sessió virutal de portes obertes del Campus Universitari de Manresa AJM\nImatge de la sessió virutal de portes obertes del Campus Universitari de Manresa\nDubtes sobre quan començaran les classes, si es complirà el calendari habitual o bé si seran presencials o en línia com les darreres setmanes a causa de l'emergència sanitària, a més a més de les matèries que s'¡imparteixen o les instal·lacions. Són algunes de les qüestions que han plantejat qui aquest dissabte han participat a la Jornada de Portes Obertes Virtual del Campus Manresa. S'ha fet a la Politècnica i a la Fundació Universitària del Bages (FUB-UManresa). Hi han participat 300 persones.\nUna jornada virutal és la manera han trobat les universitats de Manresa per donar a conèixer la seva oferta d'estudis davant la impossibilitat de celebrar la jornada presencial el passat 25 d'abril, que és quan era prevista, a causa de la pandèmia de la Covid-19.\nTant la UManresa com la UPC Manresa han ofert aquest matí sessions informatives telemàtiques amb l'objectiu de proporcionar tota la informació relacionada amb el funcionament dels seus estudis i resoldre possibles dubtes. La Jornada de Portes Obertes al Campus Universitari enguany ha estat virtual però ha despertat un notable interès, amb 300 participants, de Catalunya majoritàriament, però també d'altres indrets.\nLa UManresa ha fet un total de deu sessions, dirigides per un professor de cada grau o cicle formatiu, amb la intervenció d'estudiants i/o de persones titulades en les darreres promocions. Totes les sessions s'han fet durant aquest matí, llevat d'una que es va fer divendres i que es va adreçar exclusivament al col·lectiu de persones franceses. En aqusest cas hi van prendre part 70 persones, gairebé el doble que l'any passat. Entre els dos dies la universitat ha rebut un total de 236 participants.\nA més, el 24 d'abril passat la UManresa va posar en marxa una pàgina web informativa. El web, que des de llavors ha rebut una mitjana d'un centenar de visites diàries, inclou informació genèrica de totes les titulacions, un vídeo 360 graus que permet fer una visita virtual per les instal·lacions, testimonis d'estudiants que expliquen la seva experiència, un llistat de preguntes freqüents sobre cada titulació i un xat per poder connectar amb un informador de la universitat per resoldre dubtes.\nAl seu torn, la UPC Manresa, que ja havia fet portes obertes virtuals el passat 24 d'abril passat, ha obert de nou les portes aquest matí per donar a conèixer els estudis, les sortides professionals i les instal·lacions d'aquest centre al futur estudiantat universitari. En primer lloc s'ha dut a terme una sessió general on ha assistit tothom, i després s'ha fet una videoconferència oberta per cada grau o màster, de manera que cada inscrit podia entrar a totes les que volgués segons els estudis que li interessessin.\nEn aquestes trobades virtuals, els professors, alguns alumnes i membres de les associacions d'estudiants han presentat la UPC Manresa i cadascun dels sis graus i dos màsters que es poden cursar al centre. A la jornada hi han participat un centenar de persones, procedents principalment de Catalunya, però també de diferents parts de la geografia espanyola, fet que el format virtual de la jornada ha facilitat.\nLes universitats també han proporcionat informació relacionada amb l'allotjament, el transport, la mobilitat internacional, els serveis del Campus Universitari, altres serveis propis de cada universitat així com les pràctiques en empreses.


L'Escola d'Art guanya el concurs de 'Mannequin Challenge' de la sèrie Merlí de Televisió de Catalunya - Garrotxa Digital\nComentaris tancats a L’Escola d’Art guanya el concurs de ‘Mannequin Challenge’ de la sèrie Merlí de Televisió de Catalunya\nEls alumnes de segon de Batxillerat de l’Escola d’Art i Superior de Disseny d’Olot van respondre a la crida de la sèrie ‘Merlí’ de Televisió de Catalunya, i van fer un ‘Mannequin Challenge’ per assistir a la preestrena del darrer capítol de la temporada aquest dilluns. Els vídeos de ‘Mannequin Challenge’ s’han convertit en una moda les darreres setmanes, i consisteixen a mostrar escenes amb persones que hi apareixen congelades. El vídeo de l’Escola d’Art d’Olot ha tingut molt èxit, amb gairebé 40.000 visualitzacions, i han guanyat el concurs. Així, els alumnes va poder presenciar en primícia l’últim episodi de la sèrie dels peripatètics.\nLa Zombie Walk que tancava el primer dia de la Fira Internacional de Bruixeria de Sant Joan les Fonts va ser tot un èxit que ni la pluja va poder aturar. Els participants van completar el recorregut que els indicaven un parell de guies fent les delícies dels…\nDiumenge arrenquen els balls de saló al Torín\nAquest diumenge tornen les sessions de balls de saló a la sala El Torín d'Olot, que es faran un diumenge al mes, de sis de la tarda a nou del vespre. Aquest diumenge anirà a càrrec del grup 'Música Tres'. Les properes sessions seran el 4 de novembre, amb…


UManresa divulga i posa a l'abast de les empreses una guia per impulsar la reflexió i l’aprenentage de les organitzacions davant la CoViD-19 | UManresa\nUManresa ha posat a disposició de les empreses i organitzacions la Guia per facilitar l’aprenentatge en el marc de la CoViD-19 que ha elaborat conjuntament amb la Universidad de Mondragón, Knowledge Works i Unió Consorci Formació. El document, que es va presentar durant la jornada online “Ecosistemes d’innovació i transformació empresarial en temps de CoViD-19. Els casos del Bages i Mondragón”, organitzada per Avinent, Althaia i UManresa-Fundació Universitària del Bages, pretén facilitar que empreses i organitzacions reflexionin i capitalitzin tota l’experiència i els aprenentatges adquirits durant la situació extraordinària que representa aquesta pandèmia mundial. La guia parteix del convenciment que cal reflexionar, capturar i documentar tot el que s’ha après per compartir-ho, contrastar-ho i aprendre en i amb els equips que integren empreses i organitzacions. Aquesta reflexió s’ha de traduir, segons els seus impulsors, en una proposta d’accions i canvis que cal incorporar de manera individual i en les dinàmiques de treball dels equips i organitzacions. El document s’adreça a professionals amb funció directiva i a referents i facilitadors interessats en conduir aquest procés de reflexió i aprenentatge en els equips.\nEl model metodològic que proposa la guia parteix de la reflexió personal, d’una posada en comú dins l’equip, continua amb un aprenentatge i una adquisició de compromisos i culmina amb la concreció d’un pla d’acció.\nEl document es pot consultar en aquest enllaç de la pàgina web d’UManresa. A més, les institucions impulsores de la guia ofereixen a empreses i organitzacions que hi puguin estar interessades a fer un acompanyament del procés de reflexió.\nPer part d’UManresa, en l’elaboració del document hi ha intervingut el director de Nous Projectes, Òscar Dalmau, el director d’Innovació i Recerca, Xavier Gironès, el director del grau en ADE, Jordi Conca, i el responsable d’Emprenedoria, Marc Bernadich.


Arxiconvivència | Intervenint en l'aventura | Pàgina 2\nIntervenint en l'aventura\nVine i converteix-te en un aventurer mediador com nosaltres !!!\nNixe 1112 – 1\nFiled under: Nixe by arxiconvivencia — Deixa un comentari\nJa podeu llegir el primer número de Nixe d’enguany:\nGràcies a alumnes, professores i professors que hi han col·laborat.\nPENSA EN NIXE!\nTot preparant la difusió del servei\nFiled under: Mediació, Vídeos by arxiconvivencia — Deixa un comentari\nL’equip de mediació ha preparat, durant el primer trimestre, el vídeo per a difondre el Servei de Mediació Escolar de l’IES Arxiduc. Al llarg del segon trimestre estarà muntat i llest per fer-lo públic; de moment us oferim algunes escenes dels assajos.\nGràcies a tothom que hi ha participat i als que encara hi treballen!\nEstrena del SME\nFiled under: Fotos, Mediació by arxiconvivencia — Deixa un comentari\nPrimera mediació del Servei de Mediació Escolar del nostre institut. Totes en quedaren ben contentes:\nEnhorabona a les mediadores i gràcies a les usuàries per confiar en nosaltres!\nTu també pots sol·licitar el nostre servei…\nBenvinguda 2011 / 2012\nFiled under: Benvinguda by arxiconvivencia — Deixa un comentari\nPer fi hem aconseguit organitzar-nos i us podem donar la benvinguda a aquest bloc que pretén ser l’espai de trobada entre les persones del centre que estem implicades directament en els projectes proposats al Pla de Convivència i la resta de la comunitat. Ens encantaria que ens comentàssiu les publicacions i que ens féssiu suggeriments, propostes, preguntes… Podeu comentar les entrades i, a més, escriure’ns a convivencia@iesarxiduc.net Continuem treballant perquè estar al nostre institut sigui una experiència plaent per a tothom: és per això que mantenim algunes activitats que engegàrem el curs passat i en proposarem de noves que anirem publicant en aquest bloc.\nPLA DE CONVIVÈNCIA!\nFiled under: Documentació by arxiconvivencia — Deixa un comentari\nJa tenim disponible el Pla de Convivència per aquest curs, el va aprovar el Consell Escolar el 26 d’octubre. Recordeu que ens podeu fer suggeriments tant per concretar els projectes que hem planificat com per fer suggeriments nous per aconseguir els objectius previstos: esperem els vostres comentaris!\nInforme final de la Comissió de Convivència 2011\nVoleu saber TOT el que hem fet enguany a la Comissió de Convivència?\nHo podeu llegir en aquest informe.\nTornarem al setembre, com tots vosaltres.\nQue passeu un estiu fantàstic!!\nProcés de creació i autocrítica de la contraportada de Nixe (2010-2011)\nFiled under: Nixe by Mashida Naruko — Deixa un comentari\nBon dia a tots i a totes, sóc n’Enrico i avui us parlaré del procés de creació de la que és la contraportada de Nixe i, ja que estic, faré una petita autocrítica del dibuixet protagonista d’aquesta entrada i del qual jo sóc responsable.\nBé, primer de tot, he de dir que la idea del dibuix no és meva, sinó d’en Cristian de 4t B, que va tenir la idea de fer un noi en el pic d’una muntanya i que a la samarreta o la motxilla posés “NIXE”. Després entre els dos va anar evolucionant, però bé, d’això parlaré més endavant. La meva primera idea de la portada va ser una cosa totalment, o no, abstracta i psicodèlica, després podria haver evolucionat en Déu sap què, però bé, aquesta era la meva primera idea, totalment tombada per la professora que du Nixe, n’Àngels, ja que es va decantar per la idea d’en Cristian (que, la veritat, a mi també em va agradar més). Aleshores en Cristian i jo ens posàrem a fer esbossos del que seria la portada, o no, de Nixe. Aquí va ser quan vaig intervenir jo, suggerint-li a en Cristian la idea de fer el capità d’un vaixell (òbviamente, en un vaixell), contemplant la mar i que a la capa posés “NIXE”. Li va agradar la idea, així que ens posàrem a treballar en aquesta idea (bé, almenys jo, ell crec que seguia treballant en la seva idea).\nDesprés d’aquella reunió, no vaig dibuixar res més del dibuix en una setmana o més, crec. Ni en Cristian ni jo estàvem dibuixant la portada, per això un dia li vaig proposar que al dia següent tingués fet un “esbós definitiu” del que seria la portada de Nixe. Aquell dia vaig estar dibuixant crec que tota la tarda (o part). Potser foren 3, 4, 5 o les que foren d’hores, però me les vaig passar ben a gust, ja que vaig tornar a dibuixar, cosa que m’encanta i que no feia des de feia mesos! Potser, en el últims dos anys, havia fet només dos o tres dibuixos “seriosos”, no ho sé, pero bé, el cas és que aquell dia vaig dibuixar i em va agradar molt. Com que el resultat final del dibuix em va agradar tant, se’m va ocórrer la idea de fer un procés de creació de la portada, que sortiria a la revista i en el qual es parlaria de com es va fer, idees principals, como es va dibuixar, etc. i es mostrarien tots els esbossos de la portada, així sortiria el dibuix que vaig fer aquell dia. Bé, ja he parlat molt, o no, d’aquell dibuix i, alguns us preguntareu “¿En comptes de dir que volia ensenyar el seu esbós de la portada i tal i qual, per què no l’ensenya i punt?” Bé doncs, això prefereixo contar-ho unes línies més a baix. Al dia següent, quan se suposava que tant en Cristian como jo havíem de tenir fets els esbossos de la nostra versió de la portada, en Cristian em va dir que no l’havia poguda fer, així que només teníem la meva versió. Li vaig comentar a en Cristian la idea de fer una secció a la revista que fos el procés de creació de la portada. Li va agradar la idea. Aquell dia era la reunió que teníem els de convivència (crec) i els de Nixe al segon pati al aula 1.13, crec, així que vaig aprofitar que teníem reunió per dir-li a n’Àngels la idea de fer un procés de creació de la portada. També li va agradar la idea, però em va dir que per a la revista no podia ser perquè ja no es podia afegir res més, però em va dir de fer-lo per al bloc d’Arxiconvivència que ara mateix estàs visitant, o no. Li vaig dir a en Cristian de quedar aquell dia per fer entre els dos la portada de Nixe, i això és el que vam fer. Li vaig dir el dia anterior de fer un esbós de la portada perquè l’endemà només haguéssim d’anar recollint el millor de cada dibuix i anar dibuixant cadascú la part que se li donés millor, també aportant noves idees, etc, però, com que no el va poder fer, el va haver de fer aquell mateix dia. Doncs cap problema, pensareu vosaltres, no? Doncs sí que n’hi havia, de problemes. No havia molt de temps per fer dos dibuixos ben fets i pintats, així que vam decidir que cadascú fes la seva portada i que al dia següent la gent escollís el dibuix que més li agradés. Així, a partir del dibuix que vaig fer el dia anterior, vaig començar a fer el dibuix definitiu, el que ja seria la portada, però, como a vegades em passa, no em sortia el dibuix igual de bé que l’esbós. Així que, com veia que no em sortia el dibuix i em començava a posar una mica nerviós, per això no us puc mostrar l’esbós que vaig fer, així que vaig pintar l’esbós que havia fet el dia anterior, encara que jo no volia, ja que el dibuix m’agradava molt com era i el volia guardar a part del dibuix final i també perquè el volia posar al procés de creació de la portada. Però si no pintava aquest dibuix (que encara que digui que estava molt bé i que m’agradava molt i tal i qual, el vaig fer una mica a “mà alçada”, és a dir, no m’hi vaig dedicar a fons al dibuix, ja que sabia que només era un esbós i que corregiria coses al dibuix final, però bé, és igual, estava força bé crec jo), no faria res, ja que el dibuix no em sortia i trigaria molt més que de costum a dibuixar-lo i pintar-lo. El vaig pintar amb ceres, d’aquelles que s’han de difuminar, ja que m’agraden força, encara que no és tan fàcil com es creu, ja quasi no pots rectificar si t’has equivocat pintant. Dic quasi perquè es pot esborrar amb la goma, però no esborra del tot i costa un poquet. Em vaig tirar tot el dia (bé, el que quedava) pintant, fins ben entrada la nit i encara un poquet més. Em record que aquell dia vaig dormir poc, ja que em vaig anar a dormir tard. Encara que vaig estar molt de temps pintant, només em va donar temps a fer la proa.\nAl dia següent, després d’haver dormit poc, vaig haver d’anar a Nixe amb la portada sense acabar. Bé, ens deixaren anar avançant una mica mentre feien alguna cosa, així que em va donar temps a fer els pantalons, la samarreta i la capa. En Cristian tampoc la va acabar, la portada. Igualment n’Àngels les va acceptar i la gent de Nixe va votar la portada que més li agradava. Al principi la gent deia que li agradava més la d’en Cristian, molt poca gent va dir que la meva li agradava més. No negaré que en aquell moment em sentia vençut, i més després de tot l’esforç que havia dedicat al dibuix. Però aleshores, a una companya de Nixe se li va ocórrer la idea de posar de portada la d’en Cristian i de contraportada la meva amb un argument i idea bastants sòlids. La idea era que la portada d’en Cristian, més fosca, per dir-ho d’alguna manera, fos la portada, ja que suggería com l’inici de la temporada d’exàmens, els estudis, etc, així com una cosa tenebrosa. La meva, en canvi, és més lluminosa, més clara, més calmada, a més l’home està com en una posició de victòria, per dir-ho d’alguna forma suggereix alegria la portada i, como va dir la companya, suggereix el final dels exàmens, dels estudis, de l’institut i l’inici de les vacances, per això es posa de contraportada, perquè quan acabis de llegir la revista et doni aquesta sensació. Així, la “derrota” (que no m’ho vaig prendre com una derrota, però bé) no em va saber a “derrota”. Aquell dia, que era dimecres, el dijous i el divendres no vaig fer res de la portada pels estudis i per waterpolo, així que fins al dissabte, que em vaig recordar de la portada, no vaig pintar res. Al matí vaig estar provant mescles de colors perquè em sortís el color salmó (el color de la pell). No sabeu el que em va costar aconseguir el color, i més amb ceres, que les mescles són un poc més dificils, crec, i a més quasi no es pot rectificar.\nTambé vaig poder fer el mar, el color del qual també vaig practicar. La veritat és que el mar crec que em va quedar bastant bé, li vaig dedicar també molt de temps, però va merèixer la pena. Vaig pensar en remarcar-hi línies al mar amb pinturetes de fusta, però no pintaven sobre les ceres, però sí que quedava abans de pintar amb les ceres. Igualment vaig preferir fer-ho només amb ceres. El problema va arribar quan anava a pintar el cel. ¿Si havia pintat el mar de blau, com pintava el cel? Havia pensat en posar un blau diferent, però no sabia com fer el contrast entre el cel i la mar, és més, mai me l’havia plantejat (que jo sàpiga). Així que a la tarda, vaig anar a la platja de Gesa (perdoneu que no em sàpiga el nom) per a tenir un exemple per poder pintar el dibuix. Em va servir molt, la veritat, ja que hi havia vegades que hi havia sol i altres que estava tapat pels núvols, així que vaig poder agafar diferents exemples. També vaig poder veure com il·luminava de debò el sol sobre el cel (no sé si ho hauria pogut pintat si no hagués anat a la platja). També vaig fer fotos per quan se n’anés el sol poder seguir pintant. Em van ajudar força a poder fer millor el contrast entre el sol i el mar, les fotos. La veritat és que l’experiència de poder pintar a l’aire lliure, de fixar-me en la naturalesa i de poder retratar-la em va agradar molt. Ja quan van començar a arribar uns núvols una mica negres me’n vaig anar a ca meva. A ca meva l’únic que vaig fer va ser entintar el dibuix, és a dir, repassar el contorn del vaixell i de l’home amb estilògraf. A la nit volia fer alguns retocs, però me’n vaig oblidar. Al dia següent, el diumenge, vaig haver d’anar casa d’en Cristian perquè m’escanegés el dibuix i els esbossos, ja que els inclouria al procés de creació de la contraportada que estic escrivint ara mateix. En Cristian em va recomanar que li demanàs a en Juanjo perquè em fes l’escaneig dels dibuixos, ja que, potser es veurien una mica millor. I sí, es veien una mica millor, es notava més el reflex del sol sobre la mar, però bé, quasi no canviava, així que Cristian va posar el que havia escanejat ell). I bé, aquest és el resultat final de tot el treball que vaig fer per a Nixe (a part de la redacció del viatge a València que, originalment, no era per a Nixe):\nCom podeu veure, la imatge té defectes (res és perfecte en aquest món), com per exemple els barrots del vaixell, que no són del mateix grossor, és més, canvia de grossor en el mateix barrot, el cul de l’home, que té una forma rara (d’això em vaig adonar quan ja l’havia pintat i repassat, així que no el vaig poder corregir), el cinturó que bé, en realitat la part petita està tapada pel pantaló, crec, però bé, és igual, l’espatla de l’home que, si et fixes, sembla que hi ha massa espai entre l’espatla i el coll, però bé, això ho pots interpretar com vulguis, igual que el cinturó, el braç sembla una mica sortit, però dibuixant-lo surt bé. Per acabar, una cosa que em vaig adonar quan ja l’anava a portar per escanejar i que ja no em donava temps de fer era l’ombra de l’home, ja que se suposa que li dóna el sol de front, però bé, tampoc es nota tant, no? xD I més errors que deu tenir el dibuix tant dibuixat com pintat, però bé, aquestos són uns quants. Amb tot això jo crec que el dibuix està bastant bé i a mi m’agrada molt.\nHe de donar les gràcies n’Àngels per haver-me deixat fer la portada juntament amb en Cristian, a tota la gent de Nixe, que va opinar tant bé com malament la portada, a en Cristian per haver-me ajudat quan necesitava ajuda, per haver donat la idea principal del dibuix i haver-me escanejat el dibuix definitiu i a en Juanjo per haver-me escanejat tant el dibuix definitiu com els esbosos i les proves que anava fent amb les ceres.\nProcés de creació de la portada de NIXE (2010-2011)\nSóc Cristian Echauri, és a dir , qui va dibuixar la portada de NIXE per al curs 2010-2011 i en aquesta entrada us explicaré com es va crear dita portada. Abans que continueu llegint, he de dir que això és a nivell personal i que la portada i la contraportada la vàrem crear Enrico Brugnami i jo en quant al tema principal de les dues.\nTot i que és un poc estrany, ja des d’abans que n’Àngels proposara fer la portada havia pensat fer un dibuix amb una persona d’esquena i un paisatge al davant i així li ho vaig proposar a Enrico:\nCom es pot veure aquí al primer esbós, la primera idea va ser posar el personatge a un turó amb una prada al davant, el puny en l’aire i el nom NIXE a l’esquena (Bé, potser no es veu molt: l’escàner no era molt bo)\nTot seguit, el dibuix canvià radicalment, pot ser per influencia del quadre de Caspar David Friedrich El caminant sobre el mar de núvols (el meu quadre preferit, sense dubtes).\nLlavors, al segon esbós trobem una persona d’esquena en un penya-segat, que passà a ser ràpidament un vaixell, fent referencia així al vaixell NIXE de l’Arxiduc Lluís Salvador. El nostre personatge continuava tenint el puny en l’aire i optàrem per una mar en tempesta:\nHe de dir, que no em vaig adonar de les similituds amb el quadre de Friedrich fins que n’Àngels el va anomenar.\nDesprés d’aquest segon esbós, la portada i la contraportada es varen anar allunyat una mica i cada un va fer la seva idea:\nFet això, vaig fer el dibuix del vaixell amb la persona d’esquena, però s’introduí un canvi molt important: el personatge ja no estava amb les mans en l’aire i tenia un semblant molt més seriós.\nDesprés de fer l’esbós, vaig afegir afegir els detalls i un del elements més importants, la mar .\nJa tan sols quedava donar color i afegir el nom de la revista:\nEl disseny va ser molt fluid, des del primer moment tinguérem molt clar el que volíem fer i representar. Crec que l’esperit aventurer queda molt reflectit en el dibuix i el personatge totalment calmat davant la tempesta dóna una impressió de moltíssima seguretat. Entona molt bé amb el perfil aventurer de la revista. Estic molt content amb el resultat, tot i que m’hauria agradat haver-ho fet millor .\nAquí s’acomiada aquest neko (feliços aquells que ho entenguin) Que tingueu una BONA AVENTURA!!!!!!\nCrsitian A. Echauri “Mashida”\nLa Comissió de Convivència de l’IES Arxiduc Lluís Salvador vetlla perquè tothom es trobi bé al nostre centre. Aquest és l’objectiu del nostre PLA DE CONVIVÈNCIA: com podreu comprovar, si hi feu una ullada, tenim moltes idees i projectes; de mica en mica i, amb la teva col·laboració, anirem millorant les nostres actuacions i marcant-nos nous reptes. Enguany hem aconseguit iniciar dos grans projectes: un curs perquè alumnes i professores i professors aprenguessin a fer mediacions per poder obrir el nostre SERVEI DE MEDIACIÓ ESCOLAR, i la creació de la revista NIXE.A més a més, hem organitzat unes xerrades adreçades a les famíliesperquè tots plegats puguem aconseguir que els més joves del nostre centre cresquin sans, segurs i feliços. Els temes d’aquestes xerrades han estat:\nFinalment, us presentem aquest bloc: el nou espai de comunicació, per anar mostrant les activitats que organitzem, perquè, amb els teus suggeriments, ens puguis ajudar a millorar i perquè ens escriguis si tens qualque problema: convivenvia@iesarxiduc.net.\nEt donem la benvinguda a aquest espai, que també és el teu!\nAquest és el nostre Pla de Convivència d’enguany: hi trobareu les nostres millors intencions per poder gaudir d’una convivència excel·lent. Si creus que hi manca res, escriu-nos comentaris amb tots els suggeriments que trobis adients, perquè aquest també és EL TEU PLA!\nRT @EDUN_IB: ✅“No hi ha barri sense dones” vídeo dels alumnes de l’IES S’Arxiduc de Palma amb motiu del Dia de la Dona 🏫Alumnes que fan de… 2 years ago\n@EDUN_IB Moltes gràcies per donar-nos suport! 2 years ago\nNixe ha renascut! Ja pots llegir el primer número d'enguany al blog Arxiconvivència: arxiconvivencia.wordpress.com 3 years ago\nL'alumnat de 4t d'ESO de l'IES Arxiduc Lluís Salvador va participar ahir en la campanya de prevenció de consum d'a… twitter.com/i/web/status/1… 3 years ago\nL'IES Arxiduc Lluís Salvador s'adhereix a la campanya per l'eliminiació de la violència contra les dones. Dia 26 f… twitter.com/i/web/status/1… 3 years ago